
      Bucureşti,  30.05.2018
                                                                          AVIZ
asupra proiectului de Lege pentru modificarea art. 453 lit. b)

 din Legea nr. 227/2015 privind Codul fiscal
În conformitate cu prevederile art. 95 din Regulamentul Camerei Deputaţilor, republicat, cu modificările și completările ulterioare, Comisia pentru politică economică, reformă şi privatizare a fost sesizată spre dezbatere şi avizare, cu proiectul de Lege pentru modificarea                  art. 453 lit. b) din Legea nr. 227/2015 privind Codul fiscal, transmis cu adresa nr. PL-x 272 din                   2 mai 2018, înregistrată sub nr. 4c-1/171 din 3 mai  2018. 
Senatul, în calitate de primă Cameră sesizată, a adoptat iniţiativa legislativă în şedinţa din 25 aprilie 2018.

Conform prevederilor art. 75 din Constituţia României, republicată, şi ale                     art. 92 alin. (9) pct. 1 din Regulamentul Camerei Deputaţilor, republicat, cu modificările și completările ulterioare, Camera Deputaţilor este  Cameră decizională. 

Potrivit reglementărilor art. 61 din Regulamentul Camerei Deputaţilor, republicat, cu modificările și completările ulterioare, membrii Comisiei au dezbătut iniţiativa legislativă menţionată mai sus, pe parcursul mai multor ședințe, dezbaterile finalizându-se în şedinţa din            30 mai 2018.

Membrii Comisiei au examinat proiectul de lege supus avizării, expunerea de motive, avizul favorabil al Consiliului Legislativ, cu observaţii şi propuneri, transmis cu adresa                  nr. 24 din 10 ianuarie 2018, punctul de vedere al Guvernului, transmis cu adresa nr. 5582/MRP din  3 mai 2018, prin care menţionează că Parlamentul va decide cu privire la oportunitatea adoptării inițiativei legislative și punctul de vedere al Asociației Române pentru Energie Eoliană, transmis în data de 10 mai 2018, înregistrat la Comisia sub nr. 4c-1/194 din                             14 mai 2018, prin care menționează că nu susține adoptarea inițiativei legislative.

În urma dezbaterilor, membrii Comisiei au hotărât, cu unanimitate de voturi,              avizarea favorabilă a iniţiativei legislative, cu amendamentele admise, care sunt redate în ANEXA la prezentul aviz. 

  În raport cu obiectul şi conţinutul său, proiectul de lege face parte din categoria                 legilor ordinare.

                     PREŞEDINTE
                                                        SECRETAR 

                 Gheorghe ŞIMON                                                     George-Gabriel VIȘAN
              ŞEF SERVICIU
           Lidia-Graziella SEGĂRCEANU

       ANEXĂ

AMENDAMENTE ADMISE:
	Nr.

crt.
	Text Lege nr. 227/2015, 

cu modificările și completările ulterioare

	Text Senat
	Text propus de Comisie

(autorul amendamentului)
	Motivarea amendamentelor propuse

	1. 
	
	                              LEGE

pentru modificarea art. 453 lit. b) din Legea nr. 227/2015 privind Codul fiscal


	                      LEGE

pentru modificarea art. 453 din Legea nr. 227/2015 privind Codul fiscal

         Autor: Comisia economică
	Pentru respectarea normelor de tehnică legislativă.

	2. 
	Art. 453. — În înţelesul prezentului titlu, expresiile de mai jos au următoarele semnificaţii:

..............................................................
b) clădire — orice construcţie situată deasupra solului şi/sau sub nivelul acestuia, indiferent de denumirea ori de folosinţa sa, şi care are una sau mai multe încăperi ce pot servi la adăpostirea de oameni, animale, obiecte, produse, materiale, instalaţii, echipamente şi altele asemenea, iar elementele structurale de bază ale acesteia sunt pereţii şi acoperişul, indiferent de materialele din care sunt construite;
	Articol unic.- La articolul 453 din                              Legea nr. 227/2015 privind Codul fiscal, publicată în Monitorul Oficial al României, Partea I, nr. 688 din 10 septembrie 2015, cu modificările şi completările ulterioare, litera b) se modifică şi va avea următorul cuprins:

,,b) clădire - orice construcţie situată deasupra solului şi/sau sub nivelul acestuia, indiferent de denumirea ori de folosinţa sa, şi care are una sau mai multe încăperi ce pot servi la adăpostirea de oameni, animale, obiecte, produse, materiale, instalaţii, echipamente şi altele asemenea, iar elementele structurale de bază ale acesteia sunt pereţii şi acoperişul, indiferent de materialele din care sunt construite. În categoria clădirilor se includ şi turnurile de susţinere a turbinelor eoliene.”

	Articol unic.- La articolul 453 din Legea nr. 227/2015 privind Codul fiscal, publicată în Monitorul Oficial al României, Partea I, nr. 688 din                        10 septembrie 2015, cu modificările şi completările ulterioare, după alineatul (1) se introduce un nou alineat, alineatul (2), cu următorul cuprins:
      Autor: Comisia economică

b) Se elimină.
        Autor: Comisia economică
„(2) Intră în categoria clădirilor prevăzute la alineatul (1) litera b) şi construcţiile reprezentând turnurile de susţinere ale turbinelor eoliene”.
              Autor: Comisia economică
	Prevederile au fost preluate în cuprinsul alin. (2).

